google/wiki40b huggingface dataset:
Banliang

Banliang (kinesisk: 半两, pinyin: Bànliǎng) var den første riksomfattende valuta i Kinas keisertid. Frn ble innført av den første keiser, Qin Shi Huang, om lag 210 f.Kr. Den var rund med et firkantet hull i midten.
Før dette tidspunkt var det et flertall forskjellige myntsystemer i Kina, som regel formet som kniver (knivmynt) eller som andre hjelpemidler. Forbildet til banliang kan ha vært de runde mynter med firkantet hull som hadde vært i bruk i staten Zhou før den ble knust av Qin i 249 f.Kr.
En banliang tilsvarte en «halvtael» (半兩), eller tolv zhu (銖　om lag 0,67 gram). Den veier vanligvis mellom ti og seks gram, omtrent som en gammel gresk stater.
Standardiseringen av valutaen med denne runde mynttypen var en av flere tiltak under Qin-dynastiet dor å innføre enhetlig vekt, mål og akselvidde.
Shkëlzen Gashi

Landslaget

Han ble tatt ut i Albanias EM-tropp til EM i Frankrike 2016.
Mark Webber

Minardi (2002)

Webber debuterte i Formel 1 for Minardi i 2002. Han tok sine første poeng under debutløpet på hjemmebane i Australia og endte sesongen på en 16.-plass med 2 poeng.

Jaguar (2003-2004)

Før 2003 gikk Webber over til Jaguar. Han tok jevnt med poeng og endte 2003-sesongen på en 10.-plass med 17 poeng, og en 13.-plass med 7 poeng i 2004.

Williams (2005-2006)

Etter to år hos Jaguar Racing, gikk Webber over til Williams før Formel 1-sesongen 2005. Han tok sin første pallplassering med en 3.-plass i Monaco, og endte sesongen på en 10.-plass med 36 poeng. 2006-sesongen ble derimot en skuffelse, hvor Webber kun tok 7 poeng og endte på 14.-plass i sammendraget.

2007

Før 2007-sesongen gikk Webber til Red Bull Racing som lagkamerat til David Coulthard. Han tok sin andre pallplassering i karrieren under Europas Grand Prix, og endte sesongen på en 12.-plass med 10 poeng.

2008

Webber startet sesongen med å måtte gi seg underveis i Australia, men kom så sterkere tilbake med å ta poeng i fem løp på rad, og toppet det med en 4.-plass i Monaco. Canadas Grand Prix ble deretter en nedtur, før Webber tok en 6.-plass i Frankrike. Flere poengløse løp fulgte så, før Webber avsluttet sesongen med tre 8.-plasser i løpene i Belgia, Italia og Japan. Webber endte sesongen, uten å ha tatt noen pallplasser, på 11.-plass med 21 poeng.

2009

Sesongen 2009 startet med en svak 12.-plass i Australia, før de første poengene ble tatt med en 6.-plass i Malaysia. Under Kinas Grand Prix fullførte løpet som nr. 2 etter lagkamerat Sebastian Vettel som vant, men foran Jenson Button. Senere fikk han så en 3.-plass i Spanias Grand Prix, denne gangen foran lagkamerat Vettel. I klassiske Monacos Grand Prix måtte Webber nøye seg med en 5.-plass.
Så fulgte to sterke løp med 2.-plasser både i Tyrkia og Storbritannia, før Webber fikk sin aller første seier noensinne med å vinne Tysklands Grand Prix 2009. Ved starten av løpet, var Webber og Barrichello siden om side på vei mot første sving, da Webber slo hjulene sine inn i brasilianeren, noe som ga Webber en drive-through straff for senere. Mark Webber ble den første australske vinneren i Formel 1 på nesten 30 år trass i sin straff underveis i løpet. Webber fulgte opp seieren ved å havne på 3.-plass i Ungarn, noe som sendte han opp på 2.-plass sammenlagt, da lagkameraten Vettel måtte bryte.
Kampen om den grønne diamant

Handling

Den romantisk forfatteren Joan Wilder (Kathleen Turner) utsettes for stor fare når hun mottar en mystisk pakke i posten sent av hennes søster i Colombia. Like etter ringer søsteren og forteller at hun er blitt kidnappet og at hun må reise til Colombia for å levere pakken til kidnapperne for at hun kan bli satt fri. Helt på egen hånd reiser hun av gårde for å redde søsteren sin fra kidnappernes klør. Den mystiske pakken viser seg å inneholde et skattekart som viser beliggenheten til en enorm smaragd i jungelen. På veien møter hun lykkejegeren og eventyreren Jack Colton (Douglas) som overtaler henne til å selv finne skatten sammen med ham.

Om filmen

Filmen vant to Golden Globes i 1985 og ble samme år nominert i en Oscar-kategori.
Filmen ble en seermessig suksess og ble det store gjennombruddet for både Kathleen Turner og Danny DeVito i filmbransen. Filmen medførte også et kraftig oppsving for Michael Douglas.
Filmen fikk i 1985 oppfølgeren Nilens juvel.

Trivia

Manuset til filmen ble skrevet i 1979 av en ukjent servitrise i Malibu ved navn Diane Thomas. Hun døde i en bilulykke i 1985.
Både Sylvester Stallone og Christopher Reeve hadde takket nei til rollen som Jack Colton før Douglas tok den.
Beck's

Brauerei Beck & Co., ofte forkortet Beck's, er et bryggeri i Bremen i Tyskland, etablert i 1873.
Bryggeriet ble grunnlagt som Kaiserbrauerei Beck & May o.H.G. i 1873 av Lüder Rutenberg, Heinrich Beck og Thomas May. I 1875 trakk May seg ut av virksomheten, som fra da ble kjent som Kaiserbrauerei Beck & Co. Frem til 2002 var Beck's eid av lokale familier, som solgte bryggeriet til Interbrew for 1,8 milliarder euro.
Beck's er det mestselgende tyske ølmerket på verdensbasis, og blir distribuert til nærmere 90 land. De største utenlandske markedene er Storbritannia, USA, Italia, Australia, Ukraina, Romania og Russland, mens bryggeriet er det fjerde største i Tyskland. Det mest solgte ølmerket, et lagerøl som bærer samme navn som bryggeriet, ble i mange år produsert med lisens i Namibia, som frem til den første verdenskrig var en tysk koloni. Ølet blir produsert med lisens i Bulgaria, Australia, Ukraina, Serbia, Montenegro, Kina, Nigeria, Ungarn, Romania, Kroatia, Tyrkia, Slovenia og Bosnia-Hercegovina.
Børstebiller

Utseende

Små til middelsstore (1 – 10 mm), avlange biller, de ulike kroppsdelene (hode, bryst og bakkropp) tydelig avsnørt fra hverandre. De fleste har kroppen dekket av lange, utstående hår. Mørke, gjerne med metallglans, mange har røde flekker eller bånd. Hodet er forholdsvis stort og bredt, antennene er middels lange, av varierende form, 10- eller 11-leddete. Brystskjoldet (pronotum)er mer eller mindre firkantet sett ovenfra. Underfamilien blærebiller (Malachiinae) har oppblåsbare, røde blærer under sidekanten ved forhjørnene. Dekkvingene er gjerne forholdsvis myke, mer eller mindre parallellsidige og ofte tvert avbrutt bak slik at de bakerste bakkroppsleddene stikker ut. Beina er forholdsvis lange, lårene er noe fortykkede, leggene og føttene slanke. Det ytterste fotleddet har forholdsvis store klør som ofte har en tann ved roten. Hos noen arter finnes det en oppblåbar blære ytterst på foten. Bakkroppen hos blærebillene har oppblåsbare, røde blærer på sidene.

Levevis

Larvene er rovdyr og kan finnes i jord, blant løvstrø og under barken på døde trær, også i andre habitater. De voksne billene, som spiser blant annet pollen og små insekter, treffer man ofte på åpne blomster, for eksempel skjermplanter. Blærebille-arten Malachius aeneus, som har blitt innført fra Europa til Nord-Amerika, har blitt mistenkt for å gjøre skade på hvete. Dette er neppe riktig, mye tyder på at den tvert imot er et nyttedyr da den spiser glansbiller (Meligethes spp., Nitidulidae) som blir regnet som skadelige.

Karakteristiske grupper

Blærebiller (Malachiinae) kan lett kjennes på at de har røde blærer på sidene av brystskjoldet og bakkroppen. Disse kan blåses opp, trolig som en advarsel overfor rovdyr om at billene er giftige eller smaker vondt. De blir ofte regnet som en egen familie, Malachiidae. Artene i slekten Malachius er middels store, kraftig hårete, grønnlig eller blålig metalliske, med rødoransje flekker på dekkvingespissene, disse kan dekke det meste av dekkvingene. To arter i Norge. Slekten Anthocomus omfatter små, svarte arter med påfallende røde tverrbånd på dekkvingene. Tre arter i Norge. Cordylepherus viridis er en ganske vanlig, ensfarget metallisk art.
Artene i slekten Dasytes er ganske små, mørke med en matt (blyaktig) metallglans, og påfallende dekket av lange, mørke, utstående hår.
Dolichosoma lineare er lang og slank (pinneformet), matt metallgrønn, og dekkvingene har tydelige lengderibber. Ulikt de fleste andre artene har den ikke påfallende utstående hår.
Gruppen Prionocerinae blir ofte regnet som en egen familie. Den omfatter noen få, ganske store, slanke arter som lever i tropene. Av utseende ligner de på bløtbukker (Oedemeridae), men kan skilles på disse på at de har mange lange, utstående hår.
Zimnicea

Historie

I byens umiddelbare nærhet ligger den eldste geter-dakiske festningen storvalakia oppført ca. 5. til 6. århundre før Kristus. Stedet er i dag et arkeologisk utgravningssted.
I den den russisk-tyrkiske krigen (1877–1878) gikk den russiske hovedstyrken over Donau ved Zimnicea og fordrev etter harde kamper den svakere tyrkiske armeen.
Et stort jordskjelv i Vrancea i 1977 ødela 80 % av Zimnicea. Ni rumenske fylker sendte bygningsarbeidere som hjalp til med å gjenreise byen. Midler til det kom fra, blant annet, Vest-Tyskland og Østerrike.
Farwell (Texas)

Farwell er administrativt sete i Parmer County i Texas. Etter 2010 års folketelling hadde Farwell 1 363 innbyggere.
Byen har et areal på 2,1 km². Den ligger på Llano Estacado i krysningspunktet mellom U.S. Highway 60 og U.S. Highway 84 sørvest i fylket, nordvest i Texas, ved grensen til New Mexico, tett på Texico i denne delstaten.
Innsatsstyrke Gunnerside

Innsatsstyrke Gunnerside, er en innsatsstyrke underlagt Telemark og Buskerud Heimevernsdistrikt 03. Styrken er en hurtig reaksjonsstyrke som på rask tid kan settes inn i oppdrag i ansvarsområde (Telemark og Buskerud), eller i operasjoner andre steder i landet.

Organisering

Gunnerside holder til på Heistadmoen leir og består av rundt 200 soldater på kontrakt som trener opp mot 25-30 dager i året.

Historie

Avdelingen ble opprettet i 2005 og fikk navnet Gunnerside etter tungtvannsaksjonen på vemork. Avdelingen har også sendt soldater i Internasjonale operasjoner.
Lev Landlig

Lev Landlig er et norsk magasin som dekker stoffområdene bolig og interiør. Utgiver er Egmont Hjemmet Mortensen. Lev Landlig kommer med 10 utgaver i året.
Ghost Rider (film)

Handling

Johnny Blaze (Nicolas Cage) var bare en tenåring da han som motorsykkelstuntmann solgte sjelen sin til djevelen (Peter Fonda). Flere år senere er Johnny blitt en anerkjent våghals om dagen, men om natten er han den legendariske Ghost Rider fra Marvel Comics. Som djevelens dusørjeger jakter han hver natt på onde sjeler på jorden for å sende dem til helvetet. Men når skjebnens luner gjør at Johnny treffer igjen sin store kjærlighet (Eva Mendes), innser han at han muligens kan få en ny sjanse til å bli lykkelig dersom han kan overvinne djevelen og vinne sjelen sin tilbake. For å kunne gjøre det må han overvinne Blackheart (Wes Bentley), djevelens egen nemesis og lunefulle sønn, som planlegger å ta over farens rike og gjøre jorden til et sant helvete hvis ikke Ghost Rider klarer å stoppe ham.
Petter Stakston

Sesongen 2013/14

Stakston deltok i Junior-NM på ski 2014, der han fikk sølv på 10 km klassisk, bak Erling Fagerbakke Fosse. Han deltok også på Oppland 1, som vant 4 × 4 km stafett. 
I Norgescupen  i langrenn for junior 2013/14 kom han på annenplass i klassen M17 sammenlagt, med 535 poeng, bak Herman Martens Meyer.

Sesongen 2014/15

Han deltok i Europeisk ungdoms-OL 2015 (EYOF), der han vant både sprinten og 10 km klassisk, og i tillegg fikk han bronse på 7,5 km fri teknikk. Norge fikk sølv på 4 × 5 km mixstafett.
I Norgescupen i langrenn for junior 2014/15 kom han igjen på annenplass, i klassen M18, bak Herman Meyer. Stakston vant tre av rennene i norgescupen i denne klassen. Han vant to medaljer i Junior-NM på ski 2015 – gull på sprinten og sølv på 15 km fri teknikk. I tillegg kom han på fjerdeplass på 7,5 km klassisk og fjerdeplass på 4 × 5 km stafett.

Sesongen 2015/16

I februar deltok han i Junior-NM på ski 2016, og fikk bronse på sprinten. Han deltok også på sprinten i Junior-VM på ski 2016, men endte der på 14.-plass. I junior-NM del 2 kom han på 39.-plass på 20 km klassisk og 67.-plass på 10 km fri. Han fikk til sammen 150 poeng i Norgescupen i langrenn for junior 2015/16, og endte der på tolvteplass i klassen M19-20.

Sesongen 2016/17

I Junior-VM på ski 2017 gikk han inn til annenplass på sprinten, bak Janosch Brugger, og med Herman Martens Meyer på tredjeplass.
Kvalifisering til BLNO 2018/19

Kvalifisering til BLNO 2018/19 ble spilt i Apalløkkahallen fra 16. til 18. mars 2018. Kvalifiseringen omfattet de to lagene som endte sist i BLNO 2017/18; Centrum Tigers og Nidaros Jets, samt tre inviterte lag fra 1. divisjon 2017/18; Nordberg og Ullern fra Region Øst og Griffen fra Region Nord.
Det ble spilt én enkel serie der de to best plasserte lagene, Centrum Tigers og Nidaros Jets, ble tilbudt de to ledige plassene i BLNO 2018/19.
Birkbeck, University of London

Birkbeck, University of London, (tidligere Birkbeck College, ofte forkortet Birkbeck), er et spesialuniversitet tilknyttet University of London. Birkbeck ble stiftet i 1823 og formelt en del av University of London i 1920. Hovedcampus er ved Russell Square i bydelen Bloomsbury, sammen med søsterkollegiumene University College London og SOAS, University of London. Birkbeck tilbyr over 200 studieløp på bachelor, master, og doktorgradsnivå, og spesialiserer seg på kveldsundervisning. Studier på alle nivåer tilbys både som deltids- og fulltidsstudium.

Rangeringer

Birkbeck holder et høyt akademisk nivå, og var ved inngangen av 2018 rangert blant de 350 beste universitetene i verden. Birkbeck rangeres kontinuerlig som nr 1 i London på studenttilfredshet, basert på spørreundesøkelser fra the National Student Survey.
World University Rankings 2016 plasserte Birkbeck blant 201-250 av de 500 beste universitetene i verden. QS World University Rankings for 2015 rangerte universitetet som nummer 290 blant verdens universiteter, ifølge QS World University Rankings fra 2015 var Birkbeck rangert blant topp 100 av verdens beste universiteter i fire kategorier; Engelsk litteratur, historie, filosofi og psykologi. Det juridiske fakultet ved Birkbeck regnes som blant de ti beste i England og ledende 150 i verden.
Amelia Opie

Liv og virke

Amelia Alderson datter av legen James Alderson og Amelia Briggs fra Norwich. Hun var søskenbarn av den kjente dommeren Edward Hall Alderson og korresponderte med han gjennom hele sitt liv. En annen fetter var kunstneren Henry Perronet Briggs.
Amelia Alderson hadde vokst opp med radikale ideer og var en glødende beundrer av John Horne Tooke. Hun hadde tett kontakt med aktivister som John Philip Kemble, Sarah Siddons, William Godwin og Mary Wollstonecraft.
I 1798 giftet Alderson seg med kunstmaleren John Opie. Deres ni år lange ekteskap var meget lykkelig, selv om hennes mann ikke delte hennes interesse for samfunnslivet. Han malte hennes portrett, og hun kom til å skrive hans biografi. Med hans oppmuntring fullførte hun i 1801 sin andre roman,  Father and Daughter, som viste særegen fantasi og patos.

Forfatterskap

Amelia Opie utga jevnlig etter det. I 1802 fullførte hun en diktsamling. Følgende bøker fulgte: Adeline Mowbray (1804), Simple Tales (1806), Temper (1812), Tales of Real Life (1813), Valentine's Eve (1816), Tales of the Heart (1818), og Madeline (1822).
Hun hadde skrevet The Dangers of Coquetry (1790) da hun var kun 18 år. Father and Daughter (1801) handlet om foreldet dyd og familieforsoning. Oppmuntret av Mary Wollstonecraft ga hun ut Adeline Mowbray (1804), hvor hun utforsket forholdet mellom mor og datter. Denne romanen benyttet et liketil og frimodig språk for å formidle den moral som kunne få såvel kvinner som menn til forkaste familiens ønsker og således sette sin framtid i fare.
Det meste av Amelia Opies liv ble tilbrakt dels i London og dels i Norwich. Hun var venner med  Walter Scott, Richard Brinsley Sheridan og madame de Stael. I 1825 under innflytelse av Joseph John Gurney ble hun medlem av det religiøse vennenes samfunn, det vil si kvekerne. Etter en bok kalt for Detraction Displayed og bidrag til ulike magasiner sluttet hun å skrive. Resten av hennes liv ble tilbrakt med reisning og veldedighetsarbeid.
Selv sent i livet opprettholdt Opie forbindelser med forfattere, eksempelvis mottok hun George Borrow som en gjest. Etter et besøk til Cromer, et feriested ved kysten av nordlige Norfolk, ble hun forkjølet og hun trakk seg tilbake til sitt soverom. Et år senere den 2. desember 1853 døde hun  Norwich. Det ble sagt at hun beholdt livlighet til det siste. Hun ble gravlagt i Gildencroft, kvekernes gravlund i Norwich.
En biografi om henne,  A Life, skrevet av Miss Cecilia Lucy Brightwell, ble utgitt i 1854.
Missa Luba

Missa Luba er en katolsk messe på latin, tonesatt med afrikansk musikk fra daværende Belgisk Kongo. Den ble skapt i 1950-årene av den belgiske pateren Guido Haazen.
Haazen kom til Kongo i 1953 og stiftet det «blandede» koret «Les Troubadours de Roi Baudouin», som besto av 45 gutter i alder 7 – 14 år og ca. 15 lærere.
Messen inneholder de vanlige elementer, som Kyrie, Gloria, Credo og videre, med musikk og rytmer fra forskjellige stammer og i afrikansk tone- og rytmedrakt.
Messen ble fremført flere steder, og koret turnerte i Europa (Belgia, Nederland, Tyskland og Østerrike) i et halvår i 1958. En av konsertene var sammen med Wiener Sängerknaben.
Gramofonplaten kom først ut i 1958. Foruten selve messen inneholdt A-siden tre religiøse sanger, mens B-siden inneholdt barnesanger og annet på flere av de lokale språkene. Philips ga den igjen ut i 1965. Ny pressing (under merket Fontana, 1969) ble laget som spin-off i forbindelse med filmen If..., der Sanctus var en vesentlig del av lydbildet gjennom store deler av filmen. Den foreligger også (bare selve messen) på CD fra 2004, og da sammen med messene Misa Criolla (latinamerikansk musikk) og Misa Flamenca (flamencomusikk).
Missa Luba er senere spilt inn av andre kor, som The Muungano National Choir fra Nairobi, og Washington Choral Arts Society.
Fader Haazen døde i 2004.
Pirates of the Caribbean: At World's End

Handling

Kaptein Barbossa, Will Turner og Elizabeth Swann seiler til verdens ende for å hente Jack Sparrow og The Black Pearl fra Davy Jones' Locker, og deretter seile til Shipwreck Island for å samle en allianse av alle verdens sjørøverhøvdinger. Etter at Barbossas forslag om å frigjøre gudinnen Calypso fra hennes menneskelige form blir nedstemt, så blir Elizabeth Swann valgt til piratkonge etter at Jack bryter tradisjonen med at alle høvdingene stemmer på seg selv. Hun gir ordre om at piratene skal kjempe mot Beckett. Etter at piratene blir overrasket av en kjempearmada av skip fra East India Company så frigjør Barbossa Calypso i et rituale. Hun er rasende på Davy Jones og skaper en  malstrøm som The Black Pearl og The Flying Dutchman blir dratt inn i. Etter en hard kamp blir Will stukket i brystet av Davy Jones, og for å redde livet hans, hjelper Jack og Elizabeth han med å stikke ett sverd i Jones sitt hjerte. Dermed blir Will den nye kapteinen på The Flying Dutchman. Mannskapet på Den Flyvende Hollender skjærer ut Wills hjerte og legger det i Dead Man's Chest. Sammen med Jack på Den Sorte Perle, senker Will Becketts skip og dreper Beckett.
På grunn av at Will nå er kaptein på den flyvende hollender må han tilbringe de neste 10 årene på sjøen. Will og Elizabeth tilbringer en dag på stranden før han må reise for å starte sitt nye liv. Will gir Dead Man's Chest til Elizabeth for at hun skal passe på den. Barbossa tar over kommandoen av Den Sorte Perle og forlater Jack og Gibbs i Tortuga, og seiler for å finne ungdomskilden. Men Jack har allerede tatt kartet og seiler ut i en liten båt for å finne den selv.
Etter rulleteksten får vi et glimt ti år fram i tid, der vi ser at Will igjen treffer Elizabeth og deres sønn, William III. Manusforfatterne har bekreftet at Will ved Elizabeths trofasthet blir befridd fra forbannelsen og kan være med henne og sønnen.
Den burgundiske skolen

Den burgundiske skolen var en gruppe 1400-talls-komponister som virket ved hoffene til de mektige hertugene av Burgund, i de områdene som nå utgjør Belgia, Nederland og nord- og vest-Frankrike. 
Burgundskolen var første aktivitetsfase den sentrale musikalske strømningen i europeisk renessansemusikk som kalles den fransk-flamske skolen. Det mest karakteristiske trekket ved burgundskolen er den verdslige, polyfone chanson.
De mest kjente navnene er Guillaume Dufay, Gilles Binchois og Antoine Busnois.
Downesia

Utseende

Nokså små (3,5 - 9 millimeter), avlange bladbiller, brunrøde eller svarte. Hodet er fremstrakt, ikke påfallende lite (ulikt mange andre skjoldbiller). Antennene er tynne, 11-leddete, så lange som hode + pronotum. Pronotum er firkantet. Dekkvingene er smale og jevnbrede, med 8 rader av grove punkter og tre opphøyde lengderibber.

Levevis

Både larver og voksne lever på planter og eter fra dem. Disse lever på ulike storvokste gress, blant annet bambus.

Utbredelse

Slekten er utbredt i Sørøst-Asia, fra Sri Lanka i vest til Indonesia i øst.
Baltijsk

Historie

En gammelprøyssisk fiskerlandsby dukket opp på kysten en gang på 1200-tallet. Navnet er avledet fra pils, det prøyssiske ordet for «fort». En stor storm i 1510 laget den store, seilbare lagunen foran landsbyen, og ga startskuddet for Pillaus vekst til å bli en viktig havneby i Hertugdømmet Preussen.
Under tredveårskrigen ble byen og havna okkupert av Sverige, etter seieren over Polen-Litauen. Kong Gustav Adolf gikk i land der med sine forsterkninger i mai 1626. Etter våpenhvilen i Altmark (1629) beholdt svenskene Pillau, og begynte å oppgradere byens festningsverker. De bygget et stjernefort som ennå i dag er et av byens landemerker. Etter at byens borgere i 1635 betalte 10 000 daler i løsepenger, overdro de svenske styrkene byen til Brandenburg. 
Innen slutten av 1600-tallet hadde byen ekspandert betydelig. Et fyrtårn og en steinkirke ble bygget. Peter den store av Russland besøkte Pillau ved tre anledninger, den første i 1697, i forbindelse med hans diplomatiske reise til Vest-Europa. Det står en statue av tsaren ved siden av fyrtårnet. Pillau fikk byrettigheter i 1725. 
Under syvårskrigen ble byen okkupert av russiske styrker, som  bygget en liten ortodoks kirke der, en hendelse som er minnet på en rytterstatue av keiserinne Elizabeth fra 2004. I juni 1807 ble Pillau stormet av Napoleons arme. Etter 1871 ble byen en del av Tyskland, som oppdaterte og forsterket festningen.
I 1901 ble Königsbergkanalen åpnet mellom Pillau og Königsberg. Kanalen, som kostet svimlende 13 millioner mark å bygge, gjorde at fartøyer med dybde opp til 21 fot, som tidligere måtte  stoppe i Pillau, nå kunne seile helt opp til Østpreussens hovedstad. Dette medførte en kraftig nedgang for Pillaus økonomi.
Under andre verdenskrig lå det et treningssenter for ubåter i Pillau, og byen var sterkt militært befestet. I 1945, da Den røde armé gikk inn i Østpreussen i provinshovedstaden Königsberg. Det er anslått at over 450 000 personer ble ferget fra Pillau mot sikrere områder lenger vest i Tyskland i løpet av de siste krigsmånedene. Byen var også utgangspunkt for flyktninger som valgte landeveien vestover. Ruten gikk over isen på det smale sundet mot Frische Nehrung. Etter voldsomme kamper kapitulerte Pillau 25. april 1945 som den siste østprøyssiske byen. Byen ble annektert av Sovjetunionen og russifisert under navnet Baltijsk. I 1947 var alle tyske innbyggere enten forvist, deportert eller drept. Befolkningen ble erstattet av russere.
I 1952 opprettet sovjet-myndighetene en marinebase under Østersjøflåten i Baltijsk. Den ble deretter en lukket by og innreise for alle utlendinger og andre uten spesiell tillatelse ble forbudt. Under den kalde krigen lå Baltijsk flybase her.

Økonomi og næringsliv

Baltijsk er en stor marinebase for den russiske Østersjøflåten, og byens økonomi er hovedsakelig sentrert rundt dette. Den er også en viktig fergeterminal, med ruter til St. Petersburg og Tyskland. Baltijsk er sammen med Kaliningrad den eneste russiske Østersjø-havna som er isfri hele året.
Homoeonympha

Utseende

Små til middelsstore (vingespenn ca. 30 millimeter), brune sommerfugler med avrundede vinger. Oversiden er ensfarget mørkbrun. Undersiden av bakvingen er lysbrun, undersiden av forvingen brunoransje med en stor øyeflekk.

Levevis

Larvene lever sannsynligvis på bambus i slekten Chusquea.

Utbredelse

Slekten finnes i Chile og Argentina.